Стивън Крейн
На небето

Превод от английски: Николай Попов, —

chitanka.info

На небето

няколко стръкчета трева

застанаха пред Бога.

„Какви са вашите дела?“

Тогава всички те, освен едно, най-малкото

започнаха усърдно да разказват

за своите заслуги.

А малкото стоеше по-назад

и се срамуваше.

Видя го Бог и каза:

„А ти какво си сторило?“

Отвърна стръкчето: „О, Господи,

аз имам лоша памет,

дори да съм извършило и нещо хубаво,

не помня вече.“

Тогава в целия си блясък

Бог стана от престола си и каза:

„От тебе няма по-добра, тревице малка.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.